शिविर में बता रहे सफाई का महत्व
भानुप्रतापपुर | शासकीय उच्चतर माध्यमिक विद्यालय भानुप्रतापपुर की रासेयो इकाई की अोर से ग्राम पांडरपुरी में सात दिवसीय शिविर का आयोजन किया गया है। इसमें गांव वालों को स्वच्छता के प्रति जागरूक करने का उद्देश्य है। एनएसएस शिविर के माध्यम से गांव की साफ-सफाई कर गांव को स्वच्छ बनाने का प्रयास किया जा रहा है। तीसरे दिन के बौद्धिक परिचर्चा में पूर्व छात्र टुपेश कोसमा, देवेन्द्र सिन्हा, सरपंच परमेश्वर गोटा, हेमंत देवांगन, कार्यक्रम अधिकारी आई बोहरा, शिक्षिका प्रियंका डोंगरे शामिल हुए। रात्रिकालीन सांस्कृतिक कार्यक्रम में छत्तीसगढ़ी गीतों के साथ देशभक्ति गीतों और स्वच्छता के प्रति व शिक्षा का महत्व के संबंध में नाटक का मंचन कर लोगों में जागरूकता लाने का प्रयास किया जा रहा है। शिविर को सफल बनाने में स्वयंसेविकाओं व ग्रामवासियों का सहयोग मिल रहा है।
hin_Deva hin_Deva